ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ԱՐԱՄՈՒՍ ԳՅՈՒՂՈՒՄ ԳՏՆՎՈՂ 07-013-0153-0005 ԿԱԴԱՍՏՐԱՅԻՆ ԾԱԾԿԱԳՐՈՎ ԳՅՈՒՂԱՏՆՏԵՍԱԿԱՆ ՆՊԱՏԱԿԱՅԻՆ ՆՇԱՆԱԿՈՒԹՅԱՆ ՀՈՂԱՄԱՍԸ ՆԱԽԱՊԱՏՎՈՒԹՅԱՆ ԻՐԱՎՈՒՆՔՈՎ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 48-րդ հոդվածի 3-րդ մասի, 66-րդ հոդվածի 1-ին մասի 4-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, 2019 թվականի ապրիլի 29-ին կնքված հողատարածքի վարձակալության մասին պայմանագրի 2.1.1.1-րդ կետի հիման վրա։ Աբովյան համայնքի Արամուս գյուղում գտնվող համայնքային սեփականություն հանդիսացող 07-013-0153-0005 կադաստրային ծածկագրով 5.0 հեկտար մակերեսով հողամասը հանդիսանում է գյուղատնտեսական նշանակության 3-րդ կարգի վարելահող։ Այն 2019 թվականի ապրիլի 29-ին կնքված հողատարածքի վարձակալության մասին պայմանագրով և 2021 թվականի դեկտեմբերի 14-ին կնքված համաձայնագրով տրվել է վարձակալությամբ Սուրեն Վարդանյանին։ Արամուս համայքի պարզեցված գլխավոր հատակագծով այն նախատեսված չէ այլ նպատակով օգտագործելու համար։ Կնքված վարձակալության պայմանագրի 2.1.1.1-րդ կետով ամրագրված է հողօգտագործողի նախապատվության իրավունքը։ Գյուղատնտեսական հողամասերի ՈՒԿՇ գնահատման շրջանի 3-րդ խմբի վարելահողի 1 հեկտարի կադաստրային արժեքը կազմում է 1 595 000 (մեկ միլիոն հինգ հարյուր իննսունհինգ հազար) դրամ։ Հողամաս օտարման գինը կազմում է 7 975 000 (յոթ միլիոն ինը հարյուր յոթանասունհինգ հազար) դրամ։
 «Աբովյան համայնքի սեփականություն հանդիսացող 07-013-0153-0005 կադաստրային ծածկագրով գյուղատնտեսական նպատակային նշանակության հողամասը նախապատվության իրավունքով ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**